DEMCO คว้างานก่อสร้างสถานีไฟฟ้า มูลค่า 299.80 ลบ.
DEMCO คว้างานก่อสร้างสถานีไฟฟ้า จ.สมุทรสาคร-ฉะเชิงเทราของ กฟภ. มูลค่า 299.80 ลบ.
13 ก.ค. 2559

นายไพฑูรย์ กำชัย เลขานุการบริษัท บริษัท เด็มโก้ จำกัด (มหาชน) หรือ DEMCO ระบุว่า บริษัทในฐานะ Consortium of DEMCO Public Company Limited and Sri U-Thong Limited ได้ลงนามในสัญญาจ้างงานก่อสร้างจากการไฟฟ้าส่วนภูมิภาค (กฟภ.) ในโครงการจ้างก่อสร้างสถานีไฟฟ้าระบบ 115/22 เควี แบบ GIS ที่สถานีไฟฟ้าสมุทรสาคร 7 จังหวัดสมุทรสาคร และ สถานีไฟฟ้าคลองขวาง 2 จังหวัดฉะเชิงเทรา มูลค่างานเฉพาะส่วนของเด็มโก้ 299,801,548 บาท (ไม่รวมภาษีมูลค่าเพิ่ม) ระยะเวลาก่อสร้าง 540 วัน (18 เดือน)
โดยลักษณะงาน บริหารโครงการจัดหาอุปกรณ์งานด้านวิศวกรรม งานก่อสร้างโยธา งานติดตั้ง งานทดสอบ และก่อสร้างสถานีไฟฟ้าระบบ 115/22 เควี (GIS)  ของการไฟฟ้าส่วนภูมิภาค
สำหรับงานในส่วนของบริษัทบริหารโครงการ จัดหาอุปกรณ์ งานด้านวิศวกรรม งานก่อสร้างโยธา งานติดตั้งงานทดสอบ และก่อสร้างสถานีไฟฟ้าระบบ 115/22 เควี (GIS) ของสถานีไฟฟ้าคลองขวาง 2 จังหวัดฉะเชิงเทรา
ขณะที่งานในส่วนของ Sri U-Thong Limited บริหารโครงการ จัดหาอุปกรณ์ งานด้านวิศวกรรม งานก่อสร้างโยธา งานติดตั้ง งานทดสอบ และก่อสร้างสถานีไฟฟ้าระบบ 115/22 เควี (GIS) ของสถานีไฟฟ้าสมุทรสาคร 7 จังหวัดสมุทรสาคร